(หัวกระดาษของกิจการ)

(วันที่)[[1]](#footnote-1)

เรียน…………(ชื่อผู้สอบบัญชี)……………

หนังสือรับรองฉบับนี้ให้ไว้เพื่อประโยชน์ของท่านในการตรวจสอบงบการเงินของบริษัท กขค จำกัดสำหรับปีสิ้นสุดวันที่ 31 ธันวาคม พ.ศ. 25XX เพื่อแสดงความเห็นว่างบการเงินดังกล่าวแสดงข้อมูลโดยถูกต้องตามที่ควรในสาระสำคัญตามมาตรฐานการรายงานทางการเงิน[สำหรับกิจการไม่มีส่วนได้เสียสาธารณะและแนวปฏิบัติทางการบัญชีที่ประกาศใช้โดยสภาวิชาชีพบัญชี]

ตามความรู้ของข้าพเจ้าและจากการสอบถามผู้ที่เกี่ยวข้องของบริษัทรวมถึงบุคคลผู้มีความรู้เฉพาะทางตามความจำเป็นเพื่อให้ได้ข้อมูลที่เพียงพอ ข้าพเจ้าขอรับรองเกี่ยวกับงบการเงินที่ท่านตรวจสอบ ดังต่อไปนี้

*งบการเงิน*

* ข้าพเจ้าเป็นผู้รับผิดชอบในการจัดทำงบการเงินโดยถูกต้องตามที่ควรตามมาตรฐานการรายงานทางการเงิน[สำหรับกิจการไม่มีส่วนได้เสียสาธารณะและแนวปฏิบัติทางการบัญชีที่ประกาศใช้โดยสภาวิชาชีพบัญชี] ตามข้อตกลงในการรับงานตรวจสอบวันที่ (วันที่)
* ข้อสมมติที่สำคัญที่บริษัทใช้ในการประมาณการทางบัญชี รวมทั้งการวัดมูลค่ายุติธรรม มีความสมเหตุสมผล[[2]](#footnote-2)
* เหตุการณ์ภายหลังวันที่ในงบการเงินที่มาตรฐานการรายงานทางการเงิน[สำหรับกิจการไม่มีส่วนได้เสียสาธารณะ]กำหนดให้ปรับปรุงหรือเปิดเผยได้ปรับปรุงหรือเปิดเผยแล้ว[[3]](#footnote-3)
* ผลของข้อมูลที่ขัดต่อข้อเท็จจริงที่ยังไม่ได้แก้ไขทั้งเฉพาะรายการหรือยอดรวมไม่มีสาระสำคัญ ต่องบการเงินในภาพรวม รายละเอียดของข้อมูลที่ขัดต่อข้อเท็จจริงที่ไม่แก้ไขได้จัดทำเป็นเอกสารแนบของหนังสือรับรองนี้[[4]](#footnote-4)
* *[เรื่องอื่นที่ผู้สอบบัญชีอาจพิจารณาว่าเหมาะสมที่จะขอคำรับรองจากผู้บริหารเกี่ยวกับงบการเงิน รวมถึงเรื่องดังต่อไปนี้*[[5]](#footnote-5)
* *การเลือกและการประยุกต์ใช้นโยบายบัญชีมีความเหมาะสมหรือไม่*
* *แผนหรือเจตนาที่อาจส่งผลกระทบต่อมูลค่าคงเหลือหรือการจำแนกประเภทของสินทรัพย์และหนี้สินได้รับรู้ วัดค่า แสดงรายการหรือเปิดเผยตามแม่บทการรายงานทางการเงินที่เกี่ยวข้องหรือไม่*
* *ความสัมพันธ์และรายการกับบุคคลหรือกิจการที่เกี่ยวข้องกันได้บันทึกอย่างเหมาะสมและได้เปิดเผยในหมายเหตุประกอบงบการเงินอย่างเพียงพอตามข้อกำหนดของมาตรฐานการรายงานทางการเงิน[[6]](#footnote-6)*
* *การรับรู้และวัดมูลค่าหนี้สินที่เกิดขึ้นและประมาณการหนี้สิน อีกทั้งการเปิดเผยข้อมูลเกี่ยวกับหนี้สินที่อาจจะเกิดขึ้น เป็นไปตามมาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ บทที่ 16 เรื่อง ประมาณการหนี้สินและ หนี้สินที่อาจเกิดขึ้น หรือไม่*
* *กรรมสิทธิ์ การกำกับดูแลสินทรัพย์ ภาระค้ำประกันของสินทรัพย์และสินทรัพย์ที่วางไว้เป็นหลักประกัน*
* *ลักษณะของกฎหมาย ข้อบังคับและข้อตกลงตามสัญญาที่อาจมีผลต่องบการเงินรวมถึงการไม่ปฏิบัติตาม]*

*การให้ข้อมูล*

* ข้าพเจ้าได้จัดให้ท่าน
  + เข้าถึงข้อมูลทั้งหมดที่ข้าพเจ้ารู้เกี่ยวกับการจัดทำงบการเงิน เช่น การบันทึกรายการ เอกสารหลักฐาน และอื่น ๆ
  + ข้อมูลอื่นที่ท่านขอจากข้าพเจ้าเพื่อวัตถุประสงค์ของการตรวจสอบ และ
  + สามารถสอบถามบุคคลในกิจการที่ท่านระบุว่าจำเป็นเพื่อเป็นหลักฐานในการตรวจสอบ
* บริษัทได้บันทึกรายการทุกรายการในบัญชี และงบการเงินได้สะท้อนรายการเหล่านั้นแล้ว
* บริษัทได้ให้ข้อมูลเกี่ยวกับเรื่องการทุจริต[[7]](#footnote-7)ดังต่อไปนี้
* บริษัทได้เปิดเผยข้อมูลทั้งหมดที่เป็นผลจากการประเมินความเสี่ยงเรื่องการทุจริต ที่มีผลต่อการแสดงงบการเงินที่ขัดต่อข้อเท็จจริงอันเป็นสาระสำคัญ
* บริษัทได้เปิดเผยข้อมูลทุกอย่าง ซึ่งเกี่ยวข้องกับการทุจริตหรือข้อสงสัยว่าเกิดการทุจริตที่บริษัททราบและที่มีผลกระทบต่อบริษัท โดยเกี่ยวข้องกับ
  + ฝ่ายบริหาร
  + พนักงานผู้มีบทบาทสำคัญเกี่ยวกับการควบคุมภายใน หรือ
  + บุคคลอื่น ซึ่งการทุจริตอาจมีผลกระทบอย่างมีสาระสำคัญต่องบการเงิน
* บริษัทได้เปิดเผยข้อมูลทั้งหมดที่สื่อสารจากพนักงาน อดีตพนักงาน นักวิเคราะห์   
  ผู้กำกับดูแล หรือบุคคลอื่น ในเรื่องที่เกี่ยวข้องกับข้อกล่าวหาเรื่องการทุจริต หรือ  
  ข้อสงสัยเรื่องทุจริต ที่มีผลต่องบการเงินของบริษัท
* บริษัทได้เปิดเผยข้อมูลทุกอย่างที่เกี่ยวข้องกับการไม่ปฏิบัติตาม หรือความเป็นไปได้ที่จะ  
  ไม่ปฏิบัติตามกฎหมายหรือข้อกำหนดต่าง ๆ ที่ควรต้องพิจารณาผลกระทบของเรื่องดังกล่าวในการจัดทำงบการเงิน[[8]](#footnote-8)
* บริษัทได้เปิดเผยข้อมูลเกี่ยวกับรายชื่อบุคคลหรือกิจการที่เกี่ยวข้องกันรวมถึงความสัมพันธ์และรายการระหว่างกันทั้งหมดที่ข้าพเจ้าทราบให้แก่ท่านแล้ว[[9]](#footnote-9)
* บริษัทได้เปิดเผยข้อมูลเกี่ยวกับข้อบกพร่องในการควบคุมภายในทั้งหมดที่ข้าพเจ้าทราบแก่ท่านแล้ว[[10]](#footnote-10)
* บริษัทขอรับรองว่าได้เปิดเผยข้อมูลเกี่ยวกับผลกระทบของทุกคดีความและการฟ้องร้องเท่าที่ทราบทั้งหมดทั้งที่เกิดขึ้นแล้วหรือที่คาดว่าจะเกิดขึ้นแก่ท่านแล้ว และได้มีการบันทึกบัญชีและเปิดเผยข้อมูลให้เป็นไปตามแม่บทการรายงานทางการเงินที่เกี่ยวข้อง[[11]](#footnote-11)
* [*เมื่อพบเหตุการณ์หรือสถานการณ์ซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของกิจการ ผู้สอบบัญชีอาจพิจารณาว่าจำเป็นที่จะขอคำรับรองเกี่ยวกับแผนงานในอนาคตและความเป็นไปได้ของแผนงานจากผู้บริหารและจาก  
  ผู้มีหน้าที่ในการกำกับดูแลตามความเหมาะสม[[12]](#footnote-12) โดยเพิ่มเติมข้อความ เช่น*

ข้าพเจ้าได้ประเมินความสามารถในการดำเนินงานต่อเนื่องของบริษัทและวางแผนงานเพื่อดำเนินการในอนาคตซึ่งรายละเอียดได้จัดทำเป็นเอกสารแนบของหนังสือรับรองนี้]

* *[เรื่องอื่นที่ผู้สอบบัญชีอาจพิจารณาว่าจำเป็นที่จะต้องได้รับคำรับรองเพื่อใช้สนับสนุนหลักฐานการสอบบัญชี อาทิเช่น ข้อสมมติที่ใช้ในการพิจารณาการลดลงของมูลค่าสินทรัพย์]*

|  |  |
| --- | --- |
|  |  |
| (ผู้มีหน้าที่จัดทำบัญชีหรือกรรมการ) | (ผู้ทำบัญชีหรือผู้บริหาร) |

1. ตามมาตรฐานการสอบบัญชี รหัส 580 ย่อหน้าที่ 14 ระบุว่าวันที่ในหนังสือรับรองต้องใกล้เคียงกับวันที่ในรายงานของผู้สอบบัญชี [↑](#footnote-ref-1)
2. ตามมาตรฐานการสอบบัญชี รหัส 540 ย่อหน้าที่ 22 (ปรับถ้อยคำตามมาตรฐานการสอบบัญชี รหัส 540 (ปรับปรุง) ย่อหน้าที่ 37 และ ก145 เมื่อมาตรฐานประกาศให้มีผลบังคับใช้) [↑](#footnote-ref-2)
3. ตามมาตรฐานการสอบบัญชี รหัส 560 ย่อหน้าที่ 9 [↑](#footnote-ref-3)
4. ตามมาตรฐานการสอบบัญชี รหัส 450 ย่อหน้าที่ 14 [↑](#footnote-ref-4)
5. ตามมาตรฐานการสอบบัญชี รหัส 580 ย่อหน้าที่ ก10 [↑](#footnote-ref-5)
6. ตามมาตรฐานการสอบบัญชี รหัส 550 ย่อหน้าที่ 26 [↑](#footnote-ref-6)
7. ตามมาตรฐานการสอบบัญชี รหัส 240 ย่อหน้าที่ 39 [↑](#footnote-ref-7)
8. ตามมาตรฐานการสอบบัญชี รหัส 250 ย่อหน้าที่ 16 [↑](#footnote-ref-8)
9. ตามมาตรฐานการสอบบัญชี รหัส 550 ย่อหน้าที่ 26 [↑](#footnote-ref-9)
10. ตามมาตรฐานการสอบบัญชี รหัส 580 ย่อหน้าที่ ก11 [↑](#footnote-ref-10)
11. ตามมาตรฐานการสอบบัญชี รหัส 501 ย่อหน้าที่ 12 [↑](#footnote-ref-11)
12. ตามมาตรฐานการสอบบัญชี รหัส 570 ย่อหน้าที่ 16(จ) [↑](#footnote-ref-12)